
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Α.Π. 5785 (1) 

Συγκρότηση του Συμβουλίου Εκμεταλλεύσεως τ.·ς ΑΕΦΑ 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη 

1. Τις διατάξεις του άρθρου 2 του Νόμου 2234/1952 «περί της Δη¬ 
μοτικής Επιχείρησης Φωταερίου Αθηνών». 

2. Την 88/87 απόφαση του δημοτικού συμβουλίου Αθηναίων τα 9- 
1η/Φ7.4/ 21736/ 26.10.87, 836/ 15.1.88, 22452/ 23.12.87 
έγγραφα του Υπουργείου Βιομηχανίας, του Εθνικού Μετσοβίου Πολυ- 
τεχνίου και του Τεχνικού Επιμελητηρίου Ελλάδας, αντίστοιχα για τον 
ορισμό μελών στο Συμβούλιο Εκμεταλλεύσεως της Δημοτικής Επιχεί¬ 
ρησης Φωταερίου Αθηνών (ΔΕΦΑ), αποφασίζουμε: 

Συγκροτούμε το Συμβούλιο Εκμετάλλευσης της Δημοτικής Επιχεί¬ 
ρησης Φωταερίου Αθηνών (ΔΕΦΑ) για τα έτη 1988 και 1989 από 
τους: 

α) Μιλτιάδη Έβερτ. Δήμαρχο Αθηναίων, ως Πρόεδρο και 


β) Νικ. Γιατράκο. 
γ) Λέων. Κουρή, 

δ) Κωνστ. Λινοξυλάκη. δημοτικούς συμβούλους του Δήμου Αθη¬ 
ναίων. 

ε) Νικόλαο Κουμούτσο, καθηγητή του τμήματος χημικών - μηχανι- 
κών του Εθνικού Μετσόβιου Πολυτεχνείου. 

στ) Τερέζα Φωκιανού. υπάλληλο με βαθμό Α του Κλάδου ΠΕ 8 Γεω¬ 
λόγων του Υπουργείου Βιομηχανίας. 

ζ) Εΰη Παπακωνσταντίνου - Ζ'ώτη, χημικό μηχανικό, αντιπρόσωπο 
του Τεχνικού Επιμελητηρίου της Ελλάδας, ως μέλη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Φεβρουάριου 1988 

Ο ΥΠΟνΡΙ Οί 

Α. ΤΣΟΧΑΤΖΟΠΟΥΛΟΣ 
-+- 

Α ριθ. Π. 1808/748 (2). 

Διαδικασία απαλλαγής από το Φ.Π.Α. των υπηρεσιών της περΐπτ. λα 
της παραγρ. 1 του άρθρου 18. των περιπτώσεων »’ και στ' της πα¬ 
ραγρ. 1 του άρθρου 20 του Ν 1042/86 κ ι τροποποίηση ιων απο¬ 
φάσεων Υπ. Οικ/κών Π. 8271/4879 ΠΟΑ. . 066 / 18.12.8/. Δ. 
1320/91/ ΠΟΑ. 31/17.12.86. Ε. 63/6/ΠΟΛ. 11 /26.1.87 και 
Δ. 70/7/ΠΟΛ. 10/26.1.87. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 . Τις κατωτέρω διατάξεις του Ν. 1042/86 ίΦΕΚ 125 Α’) όπως 
ισχύουν: 

α. των περιπτώσεων γ’ και δ’ της παραγράφου 1 του άρθρου 16. 
β. των παραγράφων 1 περίπτ. λα’ και 2 του άρθρου 18, 
γ. των παραγρ. 1 περίπτ. ε’ και στ’ και 2 του άρθρου 20 και 
δ. της παραγρ. 3 του άρθρου 58. 

2. Την απόφασή μας Π. 8271/4879/ ΠΟΑ. 366/ 18,12.87 ;.αι 

3 . 7 :ς αποφάσεις μας: Δ 1320/91 ΠΟΑ. 31/Π .12.86, Λ. 70/ 
7/ΠΟ.Λ. 10/26.1.87 και Ε. 63/6 ΠΟΑ. 11/26.1.87, αποφασί¬ 
ζουμε: 

Άρθρο 1. 

Για την απαλλαγή από το φόρο προστιθεμένης αξίας, των πράξεων 
που αναφέρονται στις επόμενες παραγράφους του άρθρου αυτού, ακο¬ 
λουθείται η διαδικασία που ορίζεται από τα άρθρα 2 και 3 της παρού¬ 
σας. 

1. Των υπηρεσιών μεταφοράς, φόρτωσης και εκφόρτωσης των αγα¬ 
θών που εισάγονται, εφόσον παρέχονται πριν από τον τελωνισμό των 
αγαθών, καθώς και το τμήμα της μεταφοράς που ευεργείται από τον 
τόπο εκφόρτωσης των αγαθών, στο εσωτερικό ττ,τ χώρας, στον πρώτο 
τόπο προορισμού αυτών ή σε άλλο τόπο που είναι ;νωατός «ατα τον τε¬ 
λωνισμό των αγαθών με την προϋπόθεση ότι η αμοιβή των παραπανω 
υπηρεσιών αποδεδειγμένα λαμβάνετα. υπόψη κατά τη διαμόρφωση της 

φορολογητέας αξίας κατά την εισαγωγή, σύμφωνα με τις διατάξεις των 
περιπτώσεων γ' και δ' της παραγρ. 1 του άρθρου 16 Ν. 1642/86. 

2. Των υπηρεσιών μεταφοράς, φόρτωσης και εκφόρτωσης αγαθών 
που εξάχθηκαν η αμοιβή των οποίων έχει αναγραφεί στη «ΔΗΛΩΣΗ - 
ΤΙΜΟΛΟΓΙΟ ΕΞΑΓΩΓΗΣ» του εξαγωγέα η καταβάλλεται σε συνάλ¬ 
λαγμα. καθώς και το τμήμα της μεταφοράς στο εσωτερικό της χώρας, 
από τον τόπο φόρτωσης στον τόπο της οριστικής εξαγωγής, εφόσον η 
αμοιβή για τις υπηρεσίες αυτές καταβάλλεται από τα πρόσωπα της επό¬ 
μενης παραγράφου 3 και εμπεριέχεται στο συνολικό ναύλο. 

3. Των αμοιβών που λαμβάνουν τα μεταφορικά γραφεία, οι παραγ¬ 
γελιοδόχοι ή οι αντιπρόσωποι μεταφοράς και τα ναυτικά πρακτορεία-για 
τις υπηρεσίες που προσφέρουν στις διεθνείς μεταφορές, κατά το μέρος 
που οι αμοιβές αυτές εμπεριέχονται στην πιστοποίηση ναύλου που κατα- 
χωρείται από τη μεσολαβούσα Τράπεζα στη σχετική «άδεια Τραπέζης» 
για τον τελωνισμό ή στο σχετικό έντυπο της «Δήλωσης - Τιμολόγιο εξα¬ 
γωγής» κατά περίπτωση. Η ίδια απαλλαγή ισχύει και για τις υπηρεσίες 
που αφορούν εξαγωγές αγαθών και ισχύει και για τις υπηρεσίες που 
αφορούν εξαγωγές αγαθών και παρέχονται σε λήπτη των αγαθών κά¬ 
τοικο εξωτερικού, τόσο για την αμοιβή αυτών όσο και για τις ενεργοό- 
μενες δαπάνες για λογαριασμό του, που σχετίζονται άμεσα με την εξα¬ 
γωγή, εφόσον η συνολική αξία (αμοιβής και δαπανών) καλύπτεται με 
συνάλλαγμα. 

4. Των υπηρεσιών που παρέχονται από μεσίτες και άλλα πρόσωπα 
που ενεργούν ως αντιπρόσωποι και μεσολαβούν για την πραγματοποί¬ 
ηση εξαγωγής ή εισαγωγής, ή πράξεων που προβλέπουν οι διατάξεις 
του άρθρου 22, ή πράξεων που πραγματοποιούνται εκτός Ευρωπαϊκής 
Οικονομικής Κοινότητας (άρθρο 20 παραγρ. 1 περίπτωση στ' και άρθρο 
16 παραγρ. 1 περίπτ. γ’ του ν. 1642/86), εφόσον το σχετικό φορολο¬ 
γικό στοιχείο εκδίδεται μετά την πραγματοποίηση της σχετικής πράξης 
και η αμοιβή για τις υπηρεσίες αυτές καταβάλλεται είτε μέσω Τραπέζης 
με εκχώρηση συναλλάγματος, είτε σε δραχμές, στις περιπτώσεις που 
λήπτης των υπηρεσιών είναι κάτοικος εσωτερικού, είτε με εισαγωγή συ- 
υαλλάγματος, στις περιπτώσεις που λήπτης των υπηρεσιών αυτών είναι 
κάτοικος εξωτερικού. 

5. Η συμμετοχή αλλοδαπών επιχειρήσεων σε δαπάνες λειτουργίας 
ημεδαπών επιχειρήσεων, εφόσον η συμμετοχή αυτή δεν καλύπτει συ¬ 
γκεκριμένες υπηρεσίες που παρασχέθηκαν στην αλλοδαπή επιχείρηση ή 
δαπάνες που έγιναν για λογαριασμό της και καλύπτεται με συνάλ¬ 
λαγμα, υποχρεωτικά ή μη εκχωρητέο στην Τράπεζα Ελλάδος, που ει- 
σάγεται για το σκοπό αυτό. 

Άρθρο 2. 

Ο παρέχων τις υπηρεσίες του προηγουμένου άρθρου, σε κάθε περί¬ 
πτωση, εκδίδει το φορολογικό στοιχείο που προβλέπεται από τον 
Κ.Φ.Σ. χωρίς φόρο, με την ένδειξη «ΧΩΡΙΣ Φ.Π.Α. ΩΣ Α.Υ.Ο ...», 
εφόσον κατέχει και διαφυλλάσσει για καθένα απ’ αυτά τα από τις διατά¬ 
ξεις του επόμενου άρθρου οριζόμενα κατά περίπτωση, δικαιολογη- 
τικά. 

Άρθρο 3. 

Για την οριστικοποίηση της απαλλαγής του προηγούμενου άρθρου 
απαιτούνται κατά περίπτωση, τα δικαιολογητικά που προβλέπονται 
από τις παρακάτω παραγράφους. 

1. Για πράξεις παροχής υπηρεσιών της παραγράφου 1 του άρθρου 1 
της παρούσας, ο λήπτης των υπηρεσιών αυτών (εισαγωγέας) προσκομί¬ 
ζει σ αυτόν που του παρείχε τις υπηρεσίες αυτές, μέσα σε δέκα (10) μέ¬ 
ρες από την πραγματοποίηση του τελωνισμού των αγαθών, κυρωμένο 
από την Τράπεζα που μεσολαβεί, φωτοαντίγραφο της σχετικής «άδειας 
Τραπέζης» για τον τελωνισμό των αγαθών ή της σχετικής φορτωτικής 
του μεταφορικού μέσου, που ενήργησε τη μεταφορά από το εξωτερικό, 
από τα οποία να προκύπτει ο συνολικός ναύλος, τα στοιχεία του εισαγω¬ 
γές καθώς και εκείνου που ενήργησε τη μεταφορά. Στις περιπτώσεις 
που λήπτης των πιο πάνω υπηρεσιών είναι κάτοικος εξωτερικού ή η 
αμοιβή για τις υπηρεσίες αυτές καταβάλλεται σε συνάλλαγμα, απαιτεί¬ 
ται βεβαίωση της αρμόδιας τράπεζας για τη δραχμοποίηση του αντί¬ 
στοιχου συναλλάγματος. 

Σε περίπτωση μεταφοράς εισαγόμενων αγαθών, πριν από τον τελω¬ 
νισμό τους, από τον τόπο εκφόρτωσής τους στο εσωτερικό της χώρας 
στον πρώτο τόπο προορισμού τους (για τελωνισμό), ή όταν ο λήπτης 
των πιο πάνω υπηρεσιών είναι πρόσωπο άλλο από εκείνο του εισαγω¬ 
γέα, απαιτείται αντίγραφο της φορτωτικής του μεταφορικού μέσου που 
έκαμε, τη μεταφορά από το εξωτερικό μέχρι τον τόπο εκφόρτωσης των 
αγαθών στο εσωτερικό της χώρας, θεωρημένο από το ναυτικό πρά¬ 


κτορα ή τον αντιπρόσωπο της μεταφοράς, από το οποίο να προκύπτει ο 
πρώτος τόπος προορισμού των αγαθών προς τον οποίο και ενεργείται η 
μεταφορά ΤΚΑΝ8ΙΤ. 

2. Για πράξεις παροχής υπηρεσιών της παραγράφου 2 του πιο πάνω 
άρθρου 1, ο λήπτης των υπηρεσιών αυτών (εξαγωγέας) προσκομίζει, σ’ 
αυτόν που παρείχε τις υπηρεσίες αυτές, μέσα σε δέκα (10) μέρες από της 
πιστοποίησης του ναύλου, φωτοαντίγραφο της «ΔΗΛΩΣΗΣ - ΤΙΜΟ¬ 
ΛΟΓΙΟ ΕΞΑΓΩΓΗΣ» κυρωμένο από την τελωνειακή αρχή της εξαγω¬ 
γής ή από τη μεσολαβούσα τράπεζα, από το οποίο να προκύπτει η πι¬ 
στοποίηση ναύλου που ενεργεί σ’ αυτό η μεσολαβούσα τράπεζα, τα στοι¬ 
χεία του λήπτη των υπηρεσιών αυτών και το αντίτιμο του συνολικού 
ναύλου (εξαγωγή ΟΙΓ). 

Στις περιπτώσεις που λήπτης των πιο πάνω υπηρεσιών είναι κάτοι¬ 
κος εξωτερικού (εξαγωγή «ΓΟΒ») ή η αμοιβή για τις υπηρεσίες αυτές 
καταβάλλεται σε συνάλλαγμα απαιτείται και βεβαίωση της αρμόδιας 
τράπεζας για τη δραχμοποίηση του αντίστοιχου συναλλάγματος. 

Προκειμένου για το τμήμα της χερσαίας μεταφοράς στο εσωτερικό 
της χώρας, που ενεργείται από τον τόπο φόρτωσης στον τόπο της ορι¬ 
στικής εξαγωγής για λογαριασμό των προσώπων της παραγρ. 3 του 
πιο πάνω άρθρου 1, στη φορτωτική που εκδίδει προς αυτά ο μεταφο¬ 
ρέας, αναγράφεται και ο αριθμός του τελωνειακού παραστατικού της 
εξαγωγής που εκδίδει το τελωνείο του τόπου φόρτωσης. Τα πρόσωπα 
της παραγρ. 3 του πιο πάνω άρθρου 1 για τη μεταφορά των αγαθών 
προς το εσωτερικό, κάνουν σχετική δήλωση στο στέλεχος της φορτωτι¬ 
κής του μεταφορέα, στην οποία αναφέρονται τα στοιχεία του μεταφορι¬ 
κού μέσου, που θα ενεργήσει τη μεταφορά στο εξωτερικό, ο Α.Φ.Μ. αυ¬ 
τού, ο αριθμός του εξωλογιστικού λογαριασμού τους και ότι το κόμιστρο 
που αναγράφεται σ’ αυτή αποτελεί τμήμα του όλου ναύλου που θα καλυ¬ 
φθεί με συνάλλαγμα. Η παραπάνω δήλωση μπορεί να γίνεται και σε ει¬ 
δικό έντυπο που θα επισυνάπτεται στο στέλεχος της φορτωτικής. 

3. Για πράξεις παροχής υπηρεσιών της παραγράφου 3 του ίδιου ως 
άνω άρθρου 1, απαιτείται φωτοαντίγραφο της άδειας του τελωνισμού ή 
της «ΔΗΛΩΣΗΣ - ΤΙΜΟΛΟΓΙΟ ΕΞΑΓΩΓΗΣ» κατά περίπτωση, κυ¬ 
ρωμένο από την αρμόδια τελωνειακή αρχή ή από τη μεσολαβούσα Τρά¬ 
πεζα, από το οποίο να προκύπτει ο ναίύλος στον οποίο εμπεριέχεται η 
αμοιβή ή σχετικό (αντίγραφο των «εξοδολογίων» (καταστάσεων των 
«χρεωστικών και πιστωτικών» στοιχείων) που υποβάλλονται στην Τρά¬ 
πεζα για κάθε μήνα, κυρωμένο απ’ αυτή. 

4. Για πράξεις παροχής υπηρεσιών της παραγρ. 4 του άρθρου 1 της 
παρούσας, επισυνάπτονται στο στέλεχος του σχετικού φορολογικού στοι¬ 
χείου, που εκδίδεται σε κάθε περίπτωση, βεβαίωση της εξαγωγτκής 
επιχείρησης ή του λήπτη της υπηρεσίας, εφόσον αυτός είναι εγκαταστη- 
μένος στο εσωτερικό της χώρας, από την οποία προκύπτουν τα πλήρη 
στοιχεία της εξαγωγής ή της συγκεκριμένης πράξης, (στοιχεία εξαγω¬ 
γέα, οίκου εξωτερικού, ο αριθμός και η ημερομηνία του τιμολογίου εξα- 
γωγής και του σχετικού τελωνειακού παραστατικού το είδος των υπη¬ 
ρεσιών, η αμοιβή αυτών και η Τράπεζα που μεσολάβησε), καθώς και 
φωτοαντίγραφο του σχετικού παραστατικού της Τράπεζας για τη δραχ¬ 
μοποίηση του συναλλάγματος (σε περίπτωση που η αμοιβή καλύπτεται 
με εκχώρηση ή εισαγωγή συναλλάγματος). 

5. Για πράξεις της παραγρ. 5 του άρθρου 1 της παρούσας, επισυνά¬ 
πτεται στο στέλεχος του σχετικού φορολογικού στοιχείου, που εκδίδεται 
σε κάθε περίπτωση, αντίγραφο του σχετικού παραστατικού της αρμό¬ 
διας Τράπεζας για τη δραχμοποίηση του αντίστοιχου συναλλάγμα- 
τος. 


Άρθρο 4. 

1. Για τις πράξεις του άρθρου 1 της απόφασης αυτής, που διενεργή- 
θηκαν από την έναρξη εφαρμογής του ν. 1642/86 μέχρι την έκδοση 
της παρούσας χωρίς να υπολογιστεί φόρος, η απαλλαγή αυτή οριστικο- 
ποιείται εφόσον μέχρι την 30η Απριλίου 1988, ο εκδότης του φορολογι¬ 
κού στοιχείου εφοδιαστεί από το λήπτη των υπηρεσιών με τα προβλεπό- 
μενα κατά περίπτωση δικαιολογητικά και εφόσον τούτο είναι δυσχερές, 
κάθε πρόσφορο στοιχείο από το οποίο θα αποδεικνύεται η διενέργεια της 
συγκεκριμένης πράξης και οι προϋποθέσεις της απαλλαγής της, άλλως 
εκδίδεται συμπληρωματικό τιμολόγιο για το φόρο που αναλογεί στις 
πράξεις αυτές. Συμπληρωματικό τιμολόγιο εκδίδεται και σε κάθε περί¬ 
πτωση που ο λήπτης των υπηρεσιών του άρθρου 1 της παρούσας δεν 

προσκομίσει στον παρέχοντα τις υπηρεσίες, τα προβλεπόμενα κατά πε¬ 
ρίπτωση από τις διατάξεις του άρθρου 3 της απόφασης αυτής προβλε¬ 
πόμενα δικαιολογητικά. 

Άρθρο 5. 

ΤΡΟΠΟΠΟΙΗΣΗ ΤΗΣ Π. 8271/4879/1987 ΑΠΟΦΑΣΗΣ 
ΤΠΟΥΡΓΟΥ ΟΙΚΟΝΟΜΙΚΩΝ 

Οι διατάξεις της Π. 8271/4879/1987 απόφασης Υπουργού Οικο¬ 
νομικών, τροποποιούνται, αντικαθίστανται και συμπληρώνονται ως 
εξής: 

1. Στην περίπτωση γ' της παραγρ. 1 του άρθρου 2 προστίθεται εδά¬ 
φιο δεύτερο ως εξής: 

«Δεν απαιτείται η προσκόμιση της εγγύησης που προβλέπεται από το 
προηγούμενο εδάφιο, εφόσον με την υπεύθυνη δήλωση του ν. 1599/ 
1986 που προβλέπεται από την προηγούμενη περίπτωση β', αναλαμ¬ 
βάνεται η υποχρέωση καταβολής του φόρου που αναλογεί, σε περί¬ 
πτωση που δεν προσκομιστούν τα σχετικά δικαιολογητικά που προβλέ- 
πονται για την απαλλαγή αυτή, μέσα στις προθεσμίες που ορίζονται από 
την ίδια ως άνω διάταξη». 

2. Η διάταξη του άρθρου 31, παράγρ. 2 σημείο Α περίπτ. α) αντικα¬ 
θίσταται ως εξής: 

«α) βεβαίωση του πλοιάρχου ή του Κυβερνήτη του σκάφους ή της 
πλοιοκτήτριας ή διαχειρίστριας επιχείρησης ή του νομίμου εκπροσώπου 
ή του ναυτικού πράκτορα, από την οποία να προκύπτουν το είδος, το 
όνομα, η εθνικότητα του πλοίου, το είδος των υπηρεσιών που παρασχέ¬ 
θηκαν καθώς και το είδος και η ποσότητα των μικροανταλλακτικών και 
εξαρτημάτων που διέθεσε η επιχείρηση που ενήργησε τις παραπάνω ερ¬ 
γασίες κατά την εκτέλεσή τους. 

Η παραπάνω βεβαίωση δεν απαιτείται εφόσον η επισκευή ή η συντή¬ 
ρηση του σκάφους και των αντικειμένων αυτού ενεργείται από τους ορ¬ 
γανισμούς Λιμένων ή τα Λιμενικά Ταμεία και στα δικαιολογητικά που 
εκδίδουν σύμφωνα με τον οργανισμό τους, αναφέρονται το είδος, το 
όνομα και η εθνικότητα του σκάφους». 

3. Η διάταξη του άρθρου 31, παράγρ. 2 σημείο Α περίπτ. β) αντικα¬ 
θίσταται ως εξής: 

«β) Κυρωμένο αντίγραφο ναυτιλιακού εγγράφου (έγγραφο εθνικότη¬ 
τας, πιστοποιητικό νηολόγησης κλπ.) ή αντίγραφο σχετικής βεβαίωσης 
της αρμόδιας Λιμενικής Αρχής από το οποίο να προκύπτει ότι το συγκε¬ 
κριμένο σκάφος είναι επαγγελματικό». 

4. Στην παράγραφο 1 του άρθρου 36 προστίθεται τρίτο εδάφιο ως 
εξής: 

«Δεν απαιτείται η υποβολή, στον οικονομικό έφορο των πιο πάνω 
στοιχείων, προκειμένου για ναυλώσεις τουριστικών επαγγελματικών 
σκαφών από την πλοιοκτήτρια επιχείρηση ή το νόμιμο εκπρόσωπο αυ¬ 
τής, σε μη υποκείμενους στο φόρο (ιδιώτες), καθώς και ναύλωση 
οποιοσδήποτε σκάφους που ενεργείται από την πλοιοκτήτρια επιχείρηση 
ή το νόμιμο εκπρόσωπό της σε ναυλωτή κάτοικο εξωτερικού εφόσον αυ¬ 
τός θα εκμεταλλευτεί το σκάφος αποκλειστικά εκτός των ορίων της ελ¬ 
ληνικής επικράτειας». 

5. Η παράγραφος 2 του άρθρου 38 αντικαθίσταται ως εξής: 

«2. Για την οριστικοποίηση της απαλλαγής της προηγούμενης παρα¬ 
γράφου, η επιχείρηση που παρέχει τις υπηρεσίες εκδίδει το σχετικό φο¬ 
ρολογικό στοιχείο στην ιδιοκτήτρια, διαχειρίστρια ή εκμεταλλεύτρια του 
μεταφορικού μέσου επιχείρηση με τα πλήρη στοιχεία του σκάφους, χω¬ 
ρίς φόρο, με την ένδειξη «ΧΩΡΙΣ Φ.Π.Α., ΩΣ Α.Υ.Ο. Π. 8271/4879/ 
18.12.87» και επισυνάπτει στο στέλεχος αυτού σχετική βεβαίωση του 
πλοιάρχου ή του Κυβερνήτη του σκάφους ή της πλοιοκτήτριας ή διαχει- 
ρίστριας επιχείρησης ή του πράκτορα ή του νόμιμου εκπροσώπου της 
πλοιοκτήτριας επιχείρησης από την οποία να προκύπτουν το είδος, το 
όνομα και η εθνικότητα του σκάφους. 

Δεν απαιτείται η παραπάνω βεβαίωση στις περιπτώσεις που οι υπη¬ 
ρεσίες της προηγούμενης παραγράφου, παρέχονται από τους Οργανι¬ 
σμούς Λιμένων και τα Λιμενικά Ταμεία, και στα δικαιολογητικά που 
εκδίδουν σύμφωνα με τον Οργανισμό τους, αναφέρονται το είδος, το 
όνομα, η χωρητικότητα και η εθνικότητα του σκάφους. Το ίδιο ισχύει 
και για υπηρεσίες ρυμουλκύσεως και πλοηγήσεως σε σκάφη άνω των 

1.000 Κ.Ο.Χ.». 

6. Η παράγραφος 1 του άρθρου 40 αντικαθίστανται ως εξής: 

«1. Για την εφαρμογή των διατάξεων της απόφασης αυτής με τον όρο 
«σκάφος» νοείται κάθε πλωτό μέσο επαγγελματικής χρήσης, ολικής 
χωρητικότητας 4 κόρων τουλάχιστον ή ολικού μήκους 5 μέτρων και 
πάνω και εφόσον το σκάφος φέρει μηχανή, αυτή θα πρέπει να είναι ιππο- 
δυνάμεως τουλάχιστο 10 ίππων». 


7. Το εδάφιο που προηγείται της παραγράφου 1 του άρθρου 41 αντι¬ 
καθίσταται ως εξής: 

«Για πράξεις παράδοσης ή εισαγωγής αγαθών και λήψεις υπηρε¬ 
σιών. που πραγματοποιήθηκαν από την 1η Ιανουάριου 1987 μέχρι την 
31η Μαρτίου 1988, εφόσον αφορούν σκάφη για τα οποία παρέχεται 
απαλλαγή με τις διατάξεις της παρούσας απόφασης, η απαλλαγή αυτή 
από το φόρο προστιθέμενης αξίας, παρέχεται». 

8. Η παράγραφος 2 του άρθρου 41 αντικαθίσταται ως εξής: 

«2. Για την οριστικοποίηση της απαλλαγής, σε περίπτωση αγοράς 
αγαθών ή λήψης υπηρεσιών, χωρίς φόρο, για κατασκευή, μετατροπή, 
επισκευή, συντήρηση, εξοπλισμό ή εφοδιασμό σκαφών (πλοίων και πλω¬ 
τών μέσων γενικά), ο αγοραστής πλοιοκτήτης ή διαχειρίστρια, ή εκμε- 
ταλλεύτρια επιχείρηση ή ο νόμιμος εκπρόσωπος αυτών μέχρι την 30η 
Απριλίου 1988 υποχρεούται: 

α) Να υποβάλλει στον αρμόδιο για την επιβολή του φόρου προστιθέ¬ 
μενης αξίας οικον. έφορο, υπεύθυνη δήλωση του ν. 1599/86, εις 6ι- 
πλούν, κατά προμηθευτή, εσωτερικού. Η δήλωση αυτή θα περιλαμβάνει 
τον αριθμό, την ημερομηνία και την αξία των σχετικών τιμολογίων κα¬ 
θώς και το ονοματεπώνυμο ή την επωνυμία και τον Α.Φ.Μ. του εκδότη 
αυτών. Η πιο πάνω δήλωση δεν απαιτείται προκειμένου για σκάφη που 
ενεργούν πλόες εξωτερικού ή μικτούς. 

β) Να υποβάλλει μαζί με την πιο πάνω δήλωση, κυρωμένο από την 
αρμόδια Λιμενική Αρχή αντίγραφο του εγγράφου εθνικότητας ή της 
άδειας αναγνώρισις του σκάφους ως επαγγελματικού ή της επαγγελμα¬ 
τικής άδειας του σκάφους ως επαγγελματικού ή της επαγγελματικής 
άδειας του σκάφους και προκειμένου για τουριστικά επαγγελματικά 
σκάφη, βεβαίωση της αρμόδιας υπηρεσίας του Υπουργείου Εμπορικής 
Ναυτιλίας ότι δεν ανακλήθηκε η επαγγελματική άδεια αυτού. 

γ) Για σκάφη της παραγρ. 2 του άρθρου 11 της παρούσας, να κατα¬ 
χωρήσει μέχρι την 30ην Απριλίου 1988 τα πάσης φύσεως φορολογικά 
στοιχεία που έχει λάβει για την επισκευή, συντήρηση, εξοπλισμό ή εφο¬ 
διασμό σκάφους, στο ειδικό βιβλίο της παραγρ. 1 του άρθρου 13 και 
σύμφωνα με τις διατάξεις της παραγρ. 2 του ίδιου άρθρου. 

δ) Για σκάφη που ενεργούν, πλόες εξωτερικού ή μικτούς, αντί των δι- 
καιολογητικών που προβλέπονται από τις πιο πάνω περιπτώσεις της 
παραγράφου αυτής, η πλοιοκτήτρια διαχειρίστρια, εκμεταλλεύτρια ή ο 
ναυτικός πράκτορας ή ο νόμιμος εκπρόσωπος αυτών, προσκομίζει στον 
προμηθευτή των αγαθών ή σ’ εκείνον που παρείχε υπηρεσίες στο σκάφος 
μέχρι την 30η Απριλίου 1988 αντίγραφο ή φωτοαντίγραφο σχετικής 
βεβαίωσης της Λιμενικής Αρχής του κατάπλου του σκάφους, από την 
οποία να προκύπτουν, το είδος, το όνομα και η εθνικότητα του σκάφους 
και ότι ενεργεί πλόες εξωτερικού ή μικτούς. Η πιο πάνω βεβαίωση μπο¬ 
ρεί να χορηγηθεί από τη Λιμενική Αρχή απ' ευθείας στον προμηθευτή 
των αγαθών ή σ’ εκείνο που παρείχε τις υπηρεσίες σε περίπτωση που εί¬ 
ναι δυσχερής η προσκόμισή της από τους παραπάνω υποχρέους». 

9. Οι προθεσμίες που ορίζονται από τις διατάξεις των παραγράφων 5 
και 9 του άρθρου 41, καθώς και η θεώρηση του ειδικού διπλότυπου με 
τον τίτλο «ΔΕΛΤΙΟ ΠΡΟΜΗΘΕΙΑΣ ΥΛΙΚΩΝ ΚΑΙ ΑΝΤΙΚΕΙΜΕ¬ 
ΝΩΝ ΧΩΡΙΣ Φ.Π.Α. Π. 8271/4879/1987» και του ειδικού βιβλίου 
με τον τίτλο «ΕΙΔΙΚΟ ΒΙΒΛΙΟ ΠΡΟΜΗΘΕΙΑΣ ΕΓΧΩΡΙΩΝ ΥΛΙ¬ 
ΚΩΝ ΚΑΙ ΑΝΤΙΚΕΙΜΕΝΩΝ ΧΩΡΙΣ Φ.Π.Α.» που προβλέπονται από 
τις διατάξεις των άρθρων 12 και 13 αντίστοιχα της Π. 8271/4879/ 
18.12.1987 Α.Υ.Ο. παρατείνονται μέχρι την 30η Απριλίου 1988. 

Άρθρο 6. 

ΤΡΟΠΟΠΟΙΗΣΗ ΤΩΝ ΑΠΟΦΑΣΕΩΝ Δ. 1320/91/1986 
& Ε. 63/6/1987 ΑΠ. ΥΠΟΥΡΓΟΥ ΟΙΚΟΝΟΜΙΚΩΝ 

1. Η κατάθεση των τελωνειακών παραστατικών με τίτλο: α) «ΑΙ¬ 
ΤΗΣΗ ΕΝΕΡΓΗΤΙΚΗΣ ΤΕΛΕΙΟΠΟΙΗΣΗΣ» που προβλέπεται από 
την παράγραφο 5 του άρθρου 3 της απόφασης αριθ. Δ. 1320/91/ 
ΠΟΛ. 31/11.12.86 για τη θέση των εγχώριων αγαθών (πρώτων 
υλών), στο καθεστώς της ενεργητικής τελειοποίησης καθώς και β) «ΑΙ¬ 
ΤΗΣΗ ΥΠΑΓΩΓΗΣ ΕΓΧΩΡΙΩΝ ΥΛΙΚΩΝ ΣΥΣΚΕΥΑΣΙΑΣ ΣΤΟ 
ΚΑΘΕΣΤΩΣ ΤΗΣ ΠΡΟΣΩΡΙΝΗΣ ΕΙΣΑΓΩΓΗΣ» που προβλέπεται 
από την παράγραφο 7α του άρθρου 2 της απόφασης Ε. 63/6 ΠΟΛ. 
11/26.1.87 για τη θέση εγχώριων υλικών συσκευασίας στο καθεστώς 
της προσωρινής εισαγωγής, θα γίνεται μέσα στην προθεσμία των σαρά¬ 
ντα (40) ημερών από την έκδοση του σχετικού φορολογικού στοιχείου 
(Τιμολόγιο - Δελτίο Αποστολής ή τιμολόγιο). 

2. Η διάταξη αυτή ισχύει για παραστατικά που θα κατατεθούν από 
1η Απριλίου 1988 και εφεξής. 

Άρθρο 7. 

ΤΡΟΠΟΠΟΙΗΣΗ ΤΗΣ Δ. 70/7/1987 ΑΠΟΦΑΣΗΣ 
ΤΠΟΤΡΓΟΤ ΟΙΚΟΝΟΜΙΚΩΝ 

1. Η προθεσμία των 30 ημερών που προβλέπεται από την παρά¬ 
γραφο 1 του άρθρου 6 της απόφασης αριθ. Δ. 70/7/ΠΟΛ. 10/ 
26.1.87, για την κατάθεση του νέου παραστατικού στις περιπτώσεις 
των μεταβιβάσεων εμπορευμάτων ή παράγωγων προϊόντων που προ¬ 
κύπτουν από εμπορεύματα που παραδίδονται με το καθεστώς της ενερ¬ 
γητικής τελειοποίησης, καθορίζεται σε σαράντα (40) ημέρες από την έκ¬ 
δοση του σχετικού τιμολογίου μεταβίβασης. 

Η διάταξη αυτή ισχύει για παραστατικά που θα κατατεθούν από 1η 
Απριλίου 1988 και εφεξής. 

2. Στις περιπτώσεις που πραγματοποιούνται μεταβιβάσεις εμπορευ¬ 
μάτων ενδιάμεσων ή παράγωγων προϊόντων από τον αρχικό μεταποι- 
ητή σε άλλο δικαιούχο χωρίς προηγούμενα να έχει τηρηθεί η διαδικασία 
που προβλέπεται από την απόφαση αριθ. Δ. 70/7/87, οι εξαγωγές του 
τελευταίου δεν μπορούν να πιστώσουν τα παραστατικά ενεργητικής τε¬ 
λειοποίησης του πρώτου μεταποιητή, ο οποίος εξακολουθεί να είναι 
υπόχρεος για τους δασμούς και λοιπές επιβαρύνσεις που αναλογούν στα 
αρχικά εμπορεύματα. 

Άρθρο 8. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαρτίου 1988 

ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦-- 

Αριθ. Ε. 3422 (3) 

Περιορισμός εφαρμογής διατάξεων κατάργησης απαλλαγής. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

Τις διατάξεις του άρθρου 12 του Ν. 1591/1986 (ΦΕΚ Α’ 50), απο¬ 
φασίζουμε: 

1. Ορίζουμε ότι, κατ' εξαίρεση των διατάξεων της παραγράφου 1 του 
άρθρου 12 του Ν. 1591/1986 (ΦΕΚ Α'50), η διαφορά που προκύπτει 
μεταξύ του γενικού και του ειδικού τρόπου υπολογισμού του φόρου στις 
αμοιβές που αποκτούν οι αξιωματικοί του Εμπορικού Ναυτικού από την 
παροχή υπηρεσιών σε εμπορικά πλοία για τις οποίες αμείβονται σε 
δραχμές, μειώνεται, ειδικά για τη χρήση 1987, κατά ποσοστό είκοσι τα 
εκατό (20%) αντί σαράντα τα εκατό (40%) που προβλέπεται από την 
παραπάνω διάταξη. 

2. Η απόφαση αυτή να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Μαρτίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
- 4 - - 

Αριθ, 21964/736 (4) 

Παροχή της εγγύησης του Δημοσίου προς την Εθνική Τράπεζα της Ελ¬ 
λάδος για κάλυ<|ή δανείου της ποσού δρχ. 1.801.437,389 στο 

Ναυτικό Απομαχικό Ταμείο (ΝΑΤ) για την εξόφληση υποχρεώαεών 

του από τοκοχρεωλύσια, λήξε ως 26.3.87 προς αυτήν. 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των ΑΝ 747/45 και 9/1967 και του Ν. 1266/82 
άρθρο 8. 

2. Την πράξη του Διοικητή της ΤΕ 1228/26,1.88, με την οποία 
εγκρίνεται η δανειοδότηση του Ναυτικού Απομαχικού Ταμείου μέχρι 
συνολικού ποσού δρχ. 13.000.000.000 για την κάλυψη άμεσων τα¬ 
μειακών αναγκών του κατά το πρώτο τρίμηνο του έτους 1988, από το 
προϊόν της οποίας ποσό δρχ. 3.500.000.000 θα διατεθεί απ’ ευθείας 
για την εξόφληση υποχρεώσεων του ΝΑΤ από τοκοχρεωλύσια δανείων 
εσωτερικού. 

3. Το έγγραφο 13195/4.3.88 της Εθνικής Τράπεζας της Ελλάδος 


στο οποίο αναφέρονται ο σκοπός και οι όροι χορήγησης από αυτήν, δα¬ 
νείου ποσού δρχ. 1.801.437.389 στο ΝΑΤ. 

4. Τις συνεδριάσεις του ΔΣ του ΝΑΤ 7/15.2.1988 και 9/29.2.88 
με τις οποίες εγκρίθηκε η σύναψη του ανωτέρω δανείου και έγιναν απο¬ 
δεκτοί οι όροι χορήγησής του. 

5. Το έγγραφο του Υπουργείου Εμπορ. Ναυτιλίοις 30044/3488/ 
31.12.87 με το οποίο εγκρίθηκε η δανειοδότηση του ΝΑΤ και ΚΑΑΝ 
με τα ποσά των δρχ. 63.000 εκατ. και 11.000 εκατ. αντίστοιχα για 
κάλυψη των ελλειμμάτων του έτους 1988. 

6. Το έγγραφο του ΝΑΤ 20421/1024/4.3.88. με το οποίο ζητά 
την εγγύηση του Ελληνικού Δημοσίου για το εν λόγω δάνειο. 

7. Την κοινή απόφαση των Πρωθυπουργού και Υπουργού Οικονομι¬ 
κών 2389/13.2.87 για ανάθεση αρμοδιοτήτων στον Υφυπουργό Οικο¬ 
νομικών Σπύρο Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για τη δανειοδότηση του Ναυτικού Απομαχικού Τα¬ 
μείου (ΝΑΤ) με ποσό δρχ. ενός δισεκατομμυρίου οκτακόσιων ενός εκα¬ 
τομμυρίων, τετρακοσίων τριάντα επτά χιλιάδων τριακοσίων ογδόντι 
εννιά (1.801.437.389) για την εξόφληση χρεωλυσίου και τόκων λ -,- 
ξεως 26.3..87 προς την ανωτέρω Τράπεζα. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρο 853,858,862 και 863 του Α.Κ. 

Η χορήγηση και εξυπηρέτηση του δανείου θα γίνει σύμφωνα με τους 
όρους που αναφέρονται στην πράξη του Διοικητή της Τράπεζας της Ελ¬ 
λάδος 1228/26.1.1988 και στο 13195/4.3.88 έγγραφο της Εθνικής 
Τράπεζας της Ελλάδος. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π. Δ/τος 839/78 
(ΦΕΚ 195/75 τ. Α') και τις οδηγίες των εγκυκλίων μας 98348/ 
2945/8.8.79 και 6465/124/16.1.80. 

Η Εθνική Τράπεζα της Ελλάδος παρακαλείται να μιας στείλει αντί¬ 
γραφο της σύμβασης που θα υπογράψει με το ΝΑΤ πίνακα τοκοχρεωλυ¬ 
τικής εξόφλησης του εν λόγω δανείου και να μας ενημερώσει για την 
εξυπηρέτησή του. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Μαρτίου 1988 
Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 

- 4 - 

Αριθ. 12132 (5) 

Παράταση ισχύος της 46/86 απόφασης του ΔΔΔΔ Αθηνών για τους 

όρους αμοιβής και εργασίας των απασχολούμενων με σχέση εργα¬ 
σίας ιδιωτικού δικαίου στις εφορίες κλασικών βυζαντινών και νεοτέ- 

ρων Αρχαιοτήτων Β. Ελλάδας και Θεσσαλίας. 

0 ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2 . Την κοινοποιηθείσα σε μας γραπτή δήλωση καταγγελίας της ανα- 
φερόμενης στο θέμα διαιτητικής απόφασης. 

3· Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 3.3.88. 

4. Την 96944/87 απόφαση του Υπουργού Εργασίας «περί μεταβί¬ 
βασης αρμοδιοτήτων και εξουσίας υπογραφής στους Γεν. Γραμματέα, 
Ειδ. Γραμματείς κ,λπ.» (ΦΕΚ 551/Β/20.10.87), αποφασίζουμε: 

Αναστέλλουμε επί 4μηνο χρονικό διάστημα, δηλαδή μέχρι 15.7.88 
την επέλευση των έννομων αποτελεσμάτων από την καταγγελία της 
46/86 απόφασης του ΔΔΔΔ Αθηνών που αφορά τους όρους αμοιβής 
και εργασίας των απασχσλουμένων με σχέση εργασίας ιδ. δικαίου στις 
εφορίες κλασικών, βυζαντινών και νεότερων Αρχαιοτήτων Β. Ελλάδος 
και Θεσσαλίας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Μαρτίου 1988 
0 Γενικός Γραμματέας 
ΠΕΤΡΟΣ ΜΩΡΑΛΗΣ 

-ψ- 

Αριθ. Δ2α/6342 (6) 

Πρόσληψη Προσωπικού στο Α' θεραπευτήριο Χρονιών Παθήσεων Αθη¬ 
νών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

I) τις διατάξεις: 

α) του άρθρου 5 Κεφ. Β' του Ν. 993/79 
β) του άρθρου 9 του Ν. 1476/84 
γ) του άρθρου 14 του Ν. 1735/87 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. 1358/87 (ΦΕΚ 535/87 
τ.Β') «Ανάθεση αρμοδιοτήτων στους Υφυπουργούς Υγείας, Πρόνοιας 
και Κοινωνικών Ασφαλίσεων». 

3. Την πράξη του Υπουργού Προεδρίας της Κυβέρνησης αριθ, 213/ 
11.5.87. 

4. Το απόσπασμα πρακτικού της αριθ. 15/3.3.88 συνεδρίασης του 
Δ.Σ. του θεραπευτηρίου. 

5. Το έγγραφο του θεραπευτηρίου αριθ. 75/4.3.88. 

6. Τις απρόβλεπτες και επείγουσες ανάγκες του θεραπευτηρίου, που 
δεν μπορούν να καλυφθούν από προσωπικό με απόσπαση, αποφασί¬ 
ζουμε: 

1) Ορίζουμε τον αριθμό του αναγκαιούντος για πρόσληψη προσωπι¬ 
κού στο Α’ θεραπευτήριο Χρονιών Παθήσεων Αθηνών σε: α) δύο (2) 
γιατρούς, β) τέσσερις (4) Διοικητικούς Υπαλλήλους, γ) δύο (2) Φυσιοθε¬ 
ραπευτές, δ) τέσσερις (4) νοσοκόμες, ε) δύο (2) πρακτικές νοσοκόμες, 
στ) ένα (1) συντηρητή κτιριο-υδραυλικό, ζ) ένα (1) ηλεκτρολόγο, η) ένα 
(1) οδηγό αυτοκινήτου, θ) δύο (2) μαγείρους, ι) δύο (2) νυκτοφύλακες, 
ια) ένα (1) κλητήρα, ιβ) ένα (1) θυρωρό, ιγ) πέντε (5) τραπεζοκόμες, ιδ) 
πέντε (5) καθαρίστριες, ιε) ένα (1) εργάτη γενικών καθηκόντων και ιστ) 
τρεις (3) τραυματιοφορείς και εγκρίνουμε την αριθ. 15/3.3.88 από¬ 
φαση του Διοικητικού Συμβουλίου του Ιδρύματος, για την πρόσληψη 
των παρακάτω στο Α' θεραπευτήριο Χρονιών Παθήσεων Αθηνών για 
χρονικό διάστημα μέχρι Οκτώ (8) μήνες, με σχέση εργασίας ιδιωτικού 
δικαίου για την αντιμετώπιση επειγουσών αναγκών του θεραπευτηρίου 
και με τον όρο ότι υπάρχει σχετική πίστωση στο προϋπολογισμό του, ως 
εξής: 

Γ ιατροί 

Πολιτόπουλος Λεωνίδας 
Μπάντερ Α. Σουμπχι 
Διοικητικοί Υπάλληλοι 
Σαγάνης Απόστολος 
Παπαδοπούλου Βασιλική 
Ψύρρα Ωρεοζήλη 
Σολωμού Αικατερίνη 
Φυσιοθεραπευτές 

Χριστοδούλου Χρήστος 
Μανιουδάκη Γεωργία 
Νοσοκόμες 

Μπαϊράκη Ευαγγελία 
Πράπα Χριστίνα 
Γαλάζιου Νικολέτα 
Γλάρου Ελένη 
Πρακτικές Νοσοκόμες 
Ρέντζου Ασημίνα 
Κόττη Γεωργία 

Συντηρητής Κτιρίου - Υδραυλικός 
Κουντουράκης Βασίλης 
Ηλεκτρολόγος 
Ξενούλης Μιχαήλ 
Οδηγός Αυτοκινήτου 
Σπηλιόπουλος Νικόλαος 
Μάγειρες 

Κουτρουμπάς Παναγιώτης 
Γιοβαννίδου Μαρία 
Νυκτοφύλακες 

Τσάκαλης Ευθύμιος 
Κομπορόζος Γεώργιος 


Κλητήρας 

Πριμικίρι Ελένη 
θυρωρός 

Κομιανός Δημήτρης 
Τραπεζοκόμες 

Μπατέλη Δήμητρα 
Λιατάκη Ιωάννα 
Καπογιάννη Χριστίνα 
Καραμίτσου Ζωή 
Γιαννάκη Γεωργία 
Καθαρίστριες 

Καββαδά Ιωάννα 
Μωχάμετ Ευγενία 
Καλαντζή Κων/να 
Σκούρα Χαραλαμπία 
Παπαγιωτοπούλου Ευφροσύνη 
Εργάτης Γενικών Καθηκόντων 
Γράψας Στέφανος 
Τραυματιοφορείς 
Γεωργίου Ιωάννης 
Μαργιωτούδης Δημήτριος 
Βελακούλης Διον. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως (Ν. 301/76). 

Η ΥΦΥΠΟΥΡΓΟΣ 

Σ. ΑΚΡΙΤΑ 

-♦- 

Αριθ. Φ50/174 (7) 

Τροποποίηση της Φ. 163/3479/6,12.85 απόφασης. 

ΟΙ ΥΠΟΥΡΓΟΙ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των άρθρων 31 και 34 του Ν. 1539/85. 

2. Τη Φ. 163/3479/6.12.85 απόφαση. 

3. Την από 3.12.87 παραίτηση του Προέδρου του Δ.Σ. του Ταμ. 
Ασφαλ. της ΔΕΗ Γ. Μπάλλα. 

4. Το 773/29.1.88 έγγραφο της ΔΕΗ. 

5. Τη 1358/2.10.87 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινών. Ασφαλισ. «ανάθεση αρμοδιο¬ 
τήτων στους Υφυπουργούς Υγείας, Προν. και Κοινών. Ασφαλισ.», 
αποφασίζουμε: 

1. Τροποποιούμε τη Φ. 163/3479/6.12.85 απόφαση και διορί¬ 
ζουμε στο Συμβούλιο Ασφάλισης της ΔΕΗ Πρόεδρο το Σπ. Πασχέντη, 
μέλος του Δ.Σ. της ΔΕΗ με αναπληρωτή τον I. Γκειβέλη, ομοίως, σε 
αντικατάσταση αντίστοιχα του Γ. Μπάλλα που παραιτήθηκε και του X. 
Σταματόπουλου. 

2. Η θητεία των διοριζόμενων θα είναι ίση με το υπόλοιπο της θη¬ 
τείας των άλλων μελών του Συμβουλίου. 

3. Κατά τα λοιπά ισχύει η πιο πάνω τροποποιούμενη απόφαση όπως 
τροποποιήθηκε μεταγενέστερα. 

Η απόφαση να δημοσιευθεί στην Εφημερία της Κυβερνήσεως. 
Αθήνα, 8 Φεβρουάριου 1988 
οι ΥΠΟΥΡΓΟΙ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ ΒΙΟΜ ΕΝΕΡΓ ί> ΤΕΧΝ/ΓΙΑΣ 

Ν. ΡΙΖΟΓΙΑΝΙΜΗΣ ΑΝΑΣΤ. ΠΕΠΟΝΗΣ 

- 4 - 

Αριθ. Ε5/1693 (8* 

Πρακτική άσκηση σπουδαστών Τ.Ε.Ι. στο επάγγελμα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1351 /83 «εισαγωγή σπουδα¬ 
στών στην Τριτοβάθμια εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/Τ.Α. /29.3.85). 
«άσκηση στο επάγγελμα των σπουδαστών των Τ.Ε.Ι.». 

3. Την ανάγκη της εκπαίδευσης και πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης προκειμενού ν 

αποκτήσουν την απαιτούμε γη επαγγελματική εμπειρία. 

4. Την Ε5/1258/86 (ΦΕΚ 133/Τ.Β.·/27.3.86 και ΦΕΚ 456/ 
Τ.Β'/17.7.86) κοινή απόφαση περί «ορισμού αποζημίωσης των ασκου¬ 
μένων σπουδαστών Τ.Ε.Ι. στο Δημόσιο Τομέα». 

5. Την Ε5/1303/86 (ΦΕΚ 168/Τ.Β·/16.4.86) κοινή απόφαση 
των Υπουργών Εθνικής Παιδείας και θρησκευμάτων και Υγείας, Πρό¬ 
νοιας και Κοινωνικών Ασφαλίσεων περί την «Ασφάλιση σπουδαστών 
Τ.Ε.Ι. κατά τη διάρκεια της πρακτικής τους άσκησης». 

6. Την απόφασή μας Ε5/788/86/ (ΦΕΚ 122/Τ.Β721.3.86) για 
την «Πρακτική άσκηση σπουδαστών Τ.Ε.Ι. στο επάγγελμα». 

7. Την από 24.9.87 Η/5822 (ΦΕΚ 528/Τ.Β725.9.87) κοινή 
απόφαση του Πρωθυπουργού και Υπουργού Παιδείας «περί ανάθεσης 
αρμοδιοτήτων στους Υφυπουργούς Παιδείας». 

8. Την αρ. 1554/7.12.87 κοινή απόφαση του Πρωθυπουργού και 
Υπουργού Υγείας Πρόνοιας και Κοιν. Ασφαλίσεων ανάθεση αρμοδιοτή¬ 
των στον Υφυπουργό, αποφασίζουμε: 

1. Καθορίζουμε τον αριθμό των θέσεων προθετικής άσκησης για 
σπουδαστές Τμημάτων Δημόσιας Υγιεινής και Επισκεπτών - Επισκε- 
πτριών Υγείας των Τ.Ε.Ι. στις Δ/νσεις και Τμήματα Υγιεινής των Νο¬ 
μαρχιών της χώρας, σε διαικόσιες (200). 

2. Η κατοινομή των ασκούμενων σπουδαστών των πιο πάνω ειδικο¬ 
τήτων στις Δ/νσεις και Τμήματα Υγιεινής των Νομαρχιών, γίνεται με 
την έναρξη της περιόδου προθετικής άσκησης (1/4 και 1/10). 

3. Οι αποζημιώσεις και ασφαλιστικές εισφορές των παραπάνω σπου¬ 
δαστών των ΤΕΙ, βαρύνουν τον προϋπολογισμό των ΤΕΙ Αθήνας και 
καταβάλλονται απ’ τις πιστώσεις των λειτουργικών του δαποενών, 
ύστερα από πρόσθετη επιχορήγηση. 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Μαρτίου 1988 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝ. & ΚΟΙΝ. ΑΣΦ. ΕΘΝ. ΠΑΙΔΕΙΑΣ ΚΑΙ ΘΡΗΣ/ΤΩΝ 

ΓΡΗΓΟΡΗΣ ΣΟΛΟΜΟΣ Ι· ΚΟΝΣΤΑΝΤΊΝΙΔΗΣ 

-♦- 

Αριθ. Φ.01/4325/158 (9) 

Κήρυξη ως αρχαιολογικού του χώρου της Βιβλιοθήκης Αδριανού. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Την 0-Ε/Φ.09/32530/8.8.86 (ΦΕΚ 548/τ.Β712.8.86 για 
μεταβίβαση αρμοδιότητας και δικαιώματος υπογραφής «Με εντολή 
Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη 19/7.12.87 Πράξη του Τοπικού Συμβουλίου Μνημείων Στε- 
ρεάς Ελλάδας, αποφασίζουμε: 

Κηρύσσουμε ως αρχαιολογικό το χώρο της Βιβλιοθήκης του Αδρια- 
νού, όπως ορίζεται με διακεκομμένη γραμμή και υπό στοιχεία 
ΑΒΓΔΕΖΑ στο τοπογραφικό διάγραμμα που συνοδεύει την απόφαση 
και με ζώνη προστασίας γύρω απ’ αυτόν 30 μ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Μαρτίου 1988 
Με εντολή Υπουργού 
Ο Ειδικός Γραμματέας 
Γ. ΘΩΜΑΣ 

Αριθ. ΔΑΖ/ οιχ/109 4/ΑΖ3Κ (10) 

Παραχώρηση προς χρήση λυομένων οικιακών για προσωρινή στέγαση 
στους σεισμοπλήκτους του Νομού Μεσσηνίας. 

Ο ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Το άρθρο 85 του Νομοθετικού Λ/τος 321/69. 

2. Το Νόμο 867/79 περί κυρώσεως. τροποποιήσεως και συμπληρώ- 
σεως της από 28.7.78 πράξεως Νομοθετικού περιεχομένου. 

3. Το Νόμο 1190/81 περί κυρώσεως της από 26.3.81 Πράξεως 
Νομοθετικού περιεχομένου. 

4. Την 131/1.10.1986 Πράξη Υπουργικού Συμβουλίου (ΦΕΚ 
154Α/6.10.86) για την αποκατάσταση ζημιών του 1986 στις περιο¬ 
χές του Νομού Μεσσηνίας. 

5. Την 652/ΔΙΙ 32/18.10.86 απόφασή μας περί «χαρακτηρισμού 
του έργου κατασκευή, μεταφορά και εγκατάσταση προκατασκευασμέ- 
νων - συναρομολογημένων οικιακών στο Νομό Μεσσηνίας για προσω¬ 
ρινή στέγαση των σεισμοπλήκτων» (ΦΕΚ 851/Β/8.12.86). 

6. Την ΔΑΖ/οικ/2179/22.4.87 απόφαση Υπουργού ΠΕ.ΧΩ.Δ.Ε. 
«περί παραχώρησης προς χρήση στο Δήμο Καλαμάτας 600 προκατα- 
σκευασμένων οικιακών για προσωρινή στέγαση σεισμοπλήκτων». 

7. Την ΔΑΖ/οικ/4594/10.9.87 απόφαση Υπουργού ΠΕ.ΧΩ.Δ.Ε. 
«περί παραχώρησης προς χρήση στη Νομαρχία Μεσσηνίας 239 προκα- 
τασκευασμένων οικιακών και 40 αποθηκών». 

8. Τη ΔΑΖ/οικ/4675/15.9.87 απόφαση Υπουργού ΠΕ.ΧΩ.Δ.Ε. 
«περί παραχώρησης προς χρήση στο Δήμο Καλαμάτας 1895 προκατα- 
σκευασμένων οικιακών και 180 αποθηκών», αποφασίζουμε: 

Α. Παραχωρούμε στο Δήμο Καλαμάτας κατά χρήση και με σκοπό 
την προσωρινή στέγαση των σεισμοπλήκων, για τις ανάγκες των εντός 
του Δήμου Καλαμάτας περιοχών: 

α) 195 (εκατόν ενενήντα πέντε) προκατασκευασμένους οικίσκους για 
χρήση κατοικίας. 


β) 40 (σαράντα) προκατασκευασμένες αποθήκες, 
γ) 95 (ενενήντα πέντε) προκατασκευασμένες αίθουσες για τ;ς ανά¬ 
γκες των σχολείων. 

Β. Παραχωρούμε στη Νομαρχία Μεσσηνίας κατά χρήση και με σκο¬ 
πό την προσωρινή στέγαση των σεισμοπλήκτων για τις ανάγκες των 
εκτός του Δήμου Καλαμάτας περιοχών. 

α) 24 (είκοσι τέσσερεις) προκατασκευασμένους οικιακούς για χρί 
κατοικίας. 

β) 5 (πέντε) προκατασκευασμένες αποθήκες, 
γ) 15 (δεκαπέντε) προκατασκευασμένες αίθουσες για τις ανάγκες 
των σχολείων. 

Γ. Εξουσιοδοτούμε το Νομάρχη Μεσσηνίας και το Δήμο Καλαμάτας 
για την επιλογή των δικαιούχων προσωρινής στέγασης σεισμοπλήκτων 
και υπογραφή με αυτούς του σχετικού συμφωνητικού παράδοσης προς 
χρήση στους όρους του οποίου θα περιλαμβάνονται και τα παρακάτω: 
α) Η παραχώρηση γίνεται για χρονικό διάστημα μέχρι 15.9.89. 
β) Οι δικαιούχοι σεισμοδανεϊων για επισκευή ή ανακατασκευή σε·.« 
σμοπλήκτων οικιών, θα πρέπει να παραδόσουν τους οικίσκους μέσα σε 
τέσσερες μήνες (4) από τη λήψη της τρίτης δόσης του σεισμοδανείου και 
εφόσον η παραπάνω προθεσμία προηγείται της τελικής των δύο ( 2 ) 
ετών. 

γ) Ακατοίκητοι οικιακοί επανέρχονται αυτοδίκαια στο ΥΠ ΓίΕ - 
ΧΩ.Δ.Ε. 

δ) Με την σταδιακή εκκένωση των ανωτέρω οικίσκων αυτοί επιστρέ- 
φονται στο Δημόσιο χωρίς καμία παραπέρα διαδικασία. 

Η παρούσα να δημοσιευθεί στην Εφημερίδα της Κυβερνήσεως, 

Αθήνα, 9 Μαρτίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

